මෙවර ඔවුන් විදේශයන්හි සිට ආනයනය කර ඇති බීජ අර්තාපල් වගා කර ඇති අතර එම බීජ අර්තාපල් කිලෝ 50ක් රුපියල් 18,500ත් 22,500ත් අතර වන බවයි ගොවීන් පවසන්නේ.අදාළ ගැටලුව සම්බන්ධයෙන් ප්‍රදේශයේ ගොවිජන සේවා දෙපාර්තමේන්තුව දැනුවත් කිරීමේදී එහි නිලධාරින් ගොවීන්ට පවසා ඇත්තේ අදාළ බීජ ආනයනය කළ ආයතනයෙන් ඒ පිළිබඳව කරුණු විමසන ලෙසටයි.එමෙන්ම, තවත් ප්‍රදේශ කිහිපයක අර්තාපල් ගොවීන් දැඩි අසීරුතාවකට පත්ව සිටින්නේ අස්වැන්න සඳහා නිසි මිලක් නොමැතිවීම හේතුවෙන්.හාලිඇල, වැලිමඩ සහ බණ්ඩාරවෙල ආදී ප්‍රදේශවල අර්තාපල් අස්වැන්න නෙලීමේ කටයුතු මේ දිනවල ක්‍රියාත්මක වුවත්, ගොවීන් පෙන්වා දෙන්නේ ප්‍රමාණවත් මිලකට අස්වනු අලෙවි කරගත නොහැකි බවයි.මේ අතර, මාදුරුඔය දකුණු ඉවුර සංවර්ධනය යටතේ බඩඉරිඟු වගා කිරීම සඳහා ලබාදුන් ඉඩම්වලින් තමන්ට ඉවත්වන ලෙසට මහවැලි බළධාරින් විසින් දැනුම් දී ඇති බවට එම ගොවීන් පවසනවා.ඔවුන් පෙන්වා දෙන්නේ සිය වගා භූමි උක් වගා කිරීම සඳහා සමාගම් වලට ලබාදීමට සූදානම් වීම හේතුවෙන් තමන් දැඩි අසීරුතාවට ඇති බවයි.